请描述续断的药材来源
出自《神农本草经》。1.《雷公炮炙论》：凡使续断，勿用草茆根，缘真似续断，若误用服之，令人筋软。2. 陶弘景：按《桐君药录》云： 续断生蔓延，叶细，茎如荏大，根本黄白，有汁。七月八月采根，今皆用茎叶，节节断，皮黄皱，状如鸡脚者；又呼为桑上寄生，恐皆非真。时人又有接骨树，高丈余许，叶似蒴藋，皮主疗金疮，有此接骨名；疑或是。而广州又有一藤，名续断，一名诺藤，断其茎，器承其汁，饮之疗虚损绝伤，用沐头又长发，折枝插地即生，恐此又相类。李云是虎蓟，与此大乖，而虎蓟亦自疗血尔。3.《唐本草》：续断，所在山谷多有，叶似苎而茎方，根如大蓟，黄白色，陶注者非也。4.《本草图经》：续断，今陕西、河中、兴元府、舒、越、晋州亦有之。三月以后生苗，干四棱，似苎麻；叶亦类之，两两相对而生；四月开花，红白色，似益母花；根如大蓟，赤黄色。七月、八月采。谨按《范汪方》云，续断即是马蓟，与小蓟叶相似，但大于小蓟尔，叶似旁翁菜而小厚，两边有刺刺人，其花紫色，与今越州生者相类，而市之货看，亦有数种，少能辨其租良，医人用之，但以节节断、皮黄皱者为真。5.《纲目》：续断之说不一，桐君言是蔓生，叶似荏，李当之、范汪并言是虎蓟，日华子言是大蓟，一名山中蒡；苏恭、苏颂皆言叶似苎麻，根似大蓟。而《名医别录》复出大、小蓟条，颇难依据。但自汉以来，皆以大蓟为续断，相承久矣，究其实，则二苏所云似与桐君相符，当以为正，今人所用，以川中来，色赤而瘦，折之有烟尘起看为良焉。郑樵《通志》谓范汪所说者，乃南续断，不知何据，盖以别川续断耳。